REPUBLIKA HRVATSKA

VARAŽDINSKA ŽUPANIJA

GRAD VARAŽDIN

VII. OSNOVNA ŠKOLA VARAŽDIN

KLASA: 011-03/22-02/1

URBROJ: 2186-91-01-22-3

U Donjem Kućanu, 21.6.2022.

Na temelju članka 14. stavka 1. Pravilnika o postupku unutarnjeg prijavljivanju nepravilnosti VII. osnovne škole Varaždin, ravnatelj VII. osnovne škole Varaždin objavljuje

**POZIV**

**za dostavu prijedloga za imenovanje povjerljive osobe i njezina zamjenika za unutarnje prijavljivanje nepravilnosti**

I.

Pokreće se postupak imenovanja povjerljive osobe i njezina zamjenika za unutarnje prijavljivanje nepravilnosti VII. osnovne škole Varaždin.

II.

Povjerljiva osoba i njezin zamjenik zaprima prijave i vodi postupak u vezi s prijavom nepravilnosti te obavlja i druge poslove sukladno odredbama Pravilnika o postupku unutarnjeg prijavljivanju nepravilnosti VII. osnovne škole Varaždin.

III.

Pozivaju se svi zaposlenici VII. osnovne škole Varaždin da u roku od petnaest (15) dana od dana objave ovog Poziva predlože povjerljivu osobu i njezina zamjenika pisanim putem na urudžbeni zapisnik. Pisani prijedlog mora sadržavati i pisani pristanak radnika koji se predlaže za povjerljivu osobu i njezina zamjenika.

IV.

Svaki zaposlenik može predložiti najviše jednu osobu.

Povjerljiva osoba i njezin zamjenik je zaposlenik škole koja ima ugovor o radu na neodređeno vrijeme.

Za povjerljivu osobu i zamjenik povjerljive osobe ne može biti osoba kojoj je izrečena mjera upozorenja na obveze iz radnog odnosa s mogućnošću otkaza ugovora o radu, osim ako nije istekao rok sukladno Kolektivnom ugovoru u kojem se izrečena mjera briše.

Prijedlog povjerljive osobe i zamjenika povjerljive osobe pravovaljan je ako je za njega skupljeno najmanje 20% potpisa svih zaposlenika.

V.

Ukoliko 20% radnika škole ne podnese prijedlog ravnatelju za imenovanjem povjerljive osobe i zamjenika povjerljive osobe u roku od dana objave prijedloga za imenovanje, ravnatelj će povjerljivu osobu i zamjenika povjerljive osobe imenovati samostalno.

Ako je više osoba predloženo, prednost ima kandidat kojeg podrži veći broj radnika Škole.

Povjerljivu osobu i zamjenika povjerljive osobe imenuje ravnatelj odlukom uz njegov prethodni pisani pristanak.

Povjerljiva osoba i njezin zamjenik dužni su prije početka obavljanja poslova zaštite prijavitelja nepravilnosti potpisati Izjavu o povjerljivosti koja se odlaže u dosje radnika.

VI.

Ovaj poziv objavit će se na oglasnoj ploči i mrežnim stranicama VII. osnovne škole Varaždin.

Ravnatelj:

Jurica Hunjadi